PMIndiaData/PMIndiaSum huggingface dataset:
પ્રધાનમંત્રીની લુમ્બિની, નેપાળની મુલાકાત   (મે 16, 2022)

નેપાળના પ્રધાનમંત્રી માનનીય શ્રી શેર બહાદુર દેઉબાના આમંત્રણ પર, પ્રધાનમંત્રી શ્રી નરેન્દ્ર મોદીએ 16 મે, 2022ના રોજ, બુદ્ધ પૂર્ણિમાના શુભ અવસર સાથે, નેપાળના લુમ્બિનીની સત્તાવાર મુલાકાત લીધી હતી. પ્રધાનમંત્રી તરીકે, શ્રી નરેન્દ્ર મોદીની નેપાળની આ પાંચમી અને લુમ્બિનીની પ્રથમ મુલાકાત હતી. પ્રધાનમંત્રી શ્રી દેઉબા, તેમનાં જીવનસાથી ડૉ. આરઝુ રાણા દેઉબા, ગૃહ મંત્રી શ્રી બાલ કૃષ્ણ ખંડ, વિદેશ મંત્રી ડૉ. નારાયણ ખડકા, ભૌતિક ઇન્ફ્રાસ્ટ્રક્ચર અને પરિવહન મંત્રી કુ. રેણુ કુમારી યાદવ, ઊર્જા, જળ સંસાધન અને સિંચાઈ મંત્રી કુ. પમ્ફા ભુસાલ, સાંસ્કૃતિક, નાગરિક ઉડ્ડયન અને પ્રવાસન મંત્રી શ્રી પ્રેમ બહાદુર આલે, શિક્ષણ મંત્રી શ્રી દેવેન્દ્ર પૌડેલ, કાયદા, ન્યાય અને સંસદીય બાબતોના મંત્રી શ્રી ગોવિંદા પ્રસાદ શર્મા અને લુમ્બિની પ્રાંતના મુખ્યમંત્રી શ્રી કુલ પ્રસાદ કે.સી. દ્વારા પ્રધાનમંત્રીનું એમનાં આગમને ઉષ્માભર્યું સ્વાગત કરાયું હતું. આગમન પછી, બંને પ્રધાનમંત્રીઓએ માયાદેવી મંદિરની મુલાકાત લીધી, જેની અંદર ભગવાન બુદ્ધનું જન્મસ્થળ આવેલું છે. મંદિરમાં, પ્રધાનમંત્રીઓએ બૌદ્ધ ધાર્મિક વિધિઓ અનુસાર આયોજિત પ્રાર્થનામાં હાજરી આપી હતી અને અર્પણવિધિ કરી હતી. પ્રધાનમંત્રીઓએ દીવા પ્રગટાવ્યા અને ઐતિહાસિક અશોક સ્તંભની મુલાકાત લીધી, જે ભગવાન બુદ્ધનું જન્મસ્થળ લુમ્બિની હોવાના પ્રથમ શિલાલેખ પુરાવા ધરાવે છે. તેઓએ 2014 મા નેપાળની મુલાકાત દરમિયાન પ્રધાનમંત્રી શ્રી મોદી દ્વારા ભેટ તરીકે લાવેલાં પવિત્ર બોધિ વૃક્ષને પણ પાણી પીવડાવ્યું હતું. પ્રધાનમંત્રી શ્રી મોદીએ પ્રધાનમંત્રી દેઉબા સાથે મળીને નવી દિલ્હી સ્થિત ઇન્ટરનેશનલ બૌદ્ધ સંઘ (
પ્રધાનમંત્રીએ એટમિક એનર્જી કમિશનના પૂર્વ અધ્યક્ષ ડો. શ્રીકુમાર બેનરજીના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ એટમિક એનર્જી કમિશનના પૂર્વ અધ્યક્ષ ડો. શ્રીકુમાર બેનરજીના નિધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું હતું, ‘ડો. શ્રીકુમાર બેનરજીને ભારતીય વિજ્ઞાનમાં તેમના અગ્રિમ યોગદાન માટે અને ખાસ કરીને એટમિક એનર્જી તથા મેટલર્જીના ક્ષેત્રે યોગદાન માટે યાદ રાખવામાં આવશે. તેઓ એક આદર્શ વ્યક્તિ તથા સંસ્થાકીય માળખાના નિર્માતા હતા. તેમના નિધનથી દુઃખી છું. તેમના પરિવારને સાંત્વના. ઓમ શાંતિ.”
પીએમએ કારગિલ વિજય દિવસ પર સૈનિકોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ કારગીલ વિજય દિવસ પર આપણા રાષ્ટ્રની રક્ષા માટે કારગીલમાં તેમની હિંમત અને સર્વોચ્ચ બલિદાન માટે તમામ બહાદુર યોદ્ધાઓને શ્રદ્ધાંજલિ આપી છે. એક ટ્વીટમાં પ્રધાનમંત્રીએ કહ્યું; "કારગિલ વિજય દિવસ એ ભારત માતાની આન-બાન અને શાનનું પ્રતિક છે. આ પ્રસંગે, માતૃભૂમિની રક્ષામાં પરાક્રમની પરાકાષ્ઠા દર્શાવનારા દેશના તમામ બહાદુર સપૂતોને મારા નમ્ર વંદન. જય હિંદ!"
ફ્રાંસના રાષ્ટ્રપતિના રાજદ્વારી સલાહકાર પ્રધાનમંત્રીને મળ્યા

ફ્રાંસના રાષ્ટ્રપતિના રાજદ્વારી સલાહકાર શ્રી જેકસ આઉડીબર્ટ આજે પ્રધાનમંત્રી શ્રી નરેન્દ્ર મોદીને મળ્યા હતા. આ પ્રસંગે પ્રધાનમંત્રીએ વર્ષ 2015માં તેમની ફ્રાંસની મુલાકાત અને વર્ષ 2016માં પ્રજાસત્તાક દિને મુખ્ય અતિથિ તરીકે રાષ્ટ્રપતિ હોલાન્દેની મુલાકાતને યાદ કરી હતી. પ્રધાનમંત્રીએ કહ્યું હતું કે, મુલાકાતોના આદાનપ્રદાને આગામી વર્ષોમાં દ્વિપક્ષીય સંબંધોને મજબૂત કરવા માટેનો પાયો નાંખ્યો હતો. પ્રધાનમંત્રીએ જણાવ્યું હતું કે, ભારત અને ફ્રાંસ વચ્ચે દ્વિપક્ષીય સંબંધો સંરક્ષણ, અંતરિક્ષ અને નાગરિક પરમાણુ સહકારના ત્રિસ્તરીય ક્ષેત્રોથી આગળ વધ્યા છે અને તેમાં વિવિધ ક્ષેત્રોને, ખાસ કરીને આતંકવાદવિરોધી, દરિયાઈ સુરક્ષા અને અક્ષય ઊર્જાના ક્ષેત્રોને આવરી લેવામાં આવ્યા છે. પ્રધાનમંત્રીએ આબોહવામાં ફેરફાર સામે વૈશ્વિક પ્રયાસોમાં આંતરરાષ્ટ્રીય સૌર ગઠબંધનની રચનાને મહત્વપૂર્ણ સીમાચિહ્ન ગણાવ્યું હતું અને આ પહેલમાં ફ્રાંસના સાથસહકાર બદલ પ્રશંસા કરી હતી. પ્રધાનમંત્રીએ સ્માર્ટ સિટીઝ, શહેરી પરિવહન અને માળખાગત વિકાસમાં દ્વિપક્ષીય વિસ્તૃત સહકાર માટે અપીલ કરી હતી.
પ્રધાનમંત્રીએ પેરાલિમ્પિક રમતોત્સવમાં કાંસ્ય ચંદ્રક જીતવા બદલ તીરંદાજ હરવિંદર સિંહને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ટોક્યોમાં આયોજિત પેરાલિમ્પિક રમતોત્સવમાં કાંસ્ય ચંદ્રક જીતવા પર તીરંદાજ હરવિંદર સિંહને અભિનંદન આપ્યા છે. પ્રધાનમંત્રીએ એક ટ્વીટમાં કહ્યું; “@…
પ્રધાનમંત્રીએ ડૉ. ઝાકીર હુસૈનને તેમની જન્મ જયંતિ પર શ્રદ્ધાંજલી પાઠવી

પ્રધાનમંત્રી શ્રી નરેન્દ્ર મોદીએ પૂર્વ રાષ્ટ્રપતિ ડૉ. ઝાકીર હુસૈનને તેમની જન્મ જયંતિ પર શ્રદ્ધાંજલી પાઠવી છે. પ્રધાનમંત્રીએ કહ્યું કે, “ભારત ડૉ. ઝાકિર હુસૈનને તેમની જન્મ જયંતિ પર યાદ કરે છે. ભારતના સ્વતંત્રતા આંદોલનમાં તેમનું યોગદાન અત્યંત મહત્વપૂર્ણ હતું. તેઓ એક વિદ્વાન અને શિક્ષણવિદના રૂપમાં પણ પ્રતિષ્ઠા પામ્યા હતા.
પ્રધાનમંત્રી 6 માર્ચનાં રોજ નવા સીઆઈસી પરિસરનું ઉદઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે (6 માર્ચ, 2018) નવી દિલ્હીનાં મુનરિકામાં કેન્દ્રીય માહિતી આયોગ, સીઆઈસીનાં નવા પરિસરનું ઉદઘાટન કરશે. નવી ઈમારત બનવાથી આયોગનું કાર્ય એકજ સ્થળેથી થતા કાર્યક્ષમતા વધશે. આ અગાઉ બે ભાડાનાં મકાનમાં આયોગની ઓફિસ કાર્યરત હતી. સીઆઈસીનું નવું પરિસર સ્ટેટ ઑફ આર્ટ ગ્રીન બિલ્ડીંગમાનું એક હશે અને તેનું બાંધકામ નેશનલ બિલ્ડીંગ કન્સ્ટ્રક્શન કોર્પોરેશન દ્વારા નિર્ધારિત તારીખ પહેલા પૂર્ણ થઇ ચુક્યું છે. પાંચ માળની આ ઈમારતમાં કેન્દ્રીય સૂચના આયોગનાં તમામ સુનાવણી રૂમ, આઈટી અને વીડિયો કોન્ફરન્સની સુવિધા સામેલ હશે. સી.આઈ.સી. એ સર્વોચ્ચ અપીલ સંસ્થા છે જે માહિતી અધિકાર અધિનિયમ 2005 દ્વારા સ્થાપિત છે.
પ્રધાનમંત્રીએ પોતાનો ફિટનેસ વીડિયો શેર કર્યો, આઈપીએસ અધિકારીઓને ફિટનેસ ચેલેન્જ માટે નામાંકિત કર્યા

પ્રધાનમંત્રી શ્રી નરેન્દ્ર મોદીએ, વિરાટ કોહલી દ્વારા અપાયેલી ફિટનેસ ચેલેન્જનો સ્વીકાર કરતા, પોતાનો ફિટનેસ વીડિયો શેર કર્યો હતો. પ્રધાનમંત્રીએ કહ્યું કે, “આ મારી સવારની કસરતોમાંની કેટલીક ક્ષણો છે. યોગની સાથે સાથે, હું પંચમહાભૂત અથવા પ્રકૃતિના પાંચ તત્વો પૃથ્વી, જળ, અગ્નિ, વાયુ તેમજ આકાશથી પ્રેરિત આ પગદંડી પર ચાલુ છું. એ અત્યંત સ્ફૂર્તિદાયક અને ઊર્જાવાન છે. હું શ્વાસોચ્છવાસના વ્યાયામનો અભ્યાસ પણ કરું છું. #
એમ/એસ બેસ્ટને મુંબઇ ખાતેના નવલ બંદરગાહની સુરક્ષા ભૂમિની 73 સ્કેવર મીટર જમીન ભાડે અપાઈ

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય કેબિનેટમાં મુંબઇ ખાતેના નવલ બંદરગાહની 73 સ્ક્વેર મીટર જગ્યા એમ/એસ બૃહમુંબઇ ઇલેક્ટ્રીક સપ્લાય અને ટ્રાન્સપોર્ટ અંડરટેકિંગ (બેસ્ટ)ને વાર્ષિક 1 રૂ.ના ભાડેથી ભાડાપટ્ટે આપવા માટે મંજૂરી આપવામાં આવી છે. આ જગ્યા હાલમાં 30 વર્ષ માટે તેમને ભાડે આપવામાં આવી છે. ત્યાર બાદ તે આગામી બે વખત 30 વર્ષના સમય માટે રિન્યુ કરી શકાશે. જેના કારણે નવા નિર્માણ પામી રહેલા બંદરગાહ પર વિજળી સપ્લાય નવલ બંદરગાહ, મુંબઇ ખાતે ચોથા ટ્રાન્સફોર્મર અને પમ્પ હાઉસ સાથેની અંડર ગ્રાઉન્ડ પાણીની ટાંકી બનાવવામાં મદદ થશે. આ સુવિધાની સ્થાપના બેસ્ટ દ્વારા તેમના પોતાના ખર્ચે કરવામાં આવશે, અને તેમાં નેવીએ એક પણ નાણાકિય વ્યવહાર કરવો નહીં પડે. પૃષ્ઠભૂમિ : અગાઉ જે વિજળીનો સપ્લાય કરવામાં આવતો હતો તે નવા બની રહેલા બંદરગાહ માટે અપૂરતો હતો. જેના કારણે નવા ટ્રાન્સફોર્મર અને પમ્પ હાઉસ સાથેની અંડરગ્રાઉન્ડ પાણીની ટાંકી બનાવવાની જરૂર પડી. જેથી બંદરગાહની અંદરના વિસ્તારની સુરક્ષા જળવાઇ રહે. એમ/એસ બેસ્ટને આપવામાં આવેલી 73 સ્ક્વેર મીટરની જગ્યામાં ફક્ત એમ/એસ બેસ્ટને જ ટ્રાન્સફોર્મર અને પંમ્પ હાઉસ સાથેની પાણીની અંડર ગ્રાઉન્ડ ટાંકી બાંધવા માટેનો હક મળશે, જ્યારે નેવી પાસે જ જમીનનો માલિકી હક રહેશે. નવલ બંદરગાહ ખાતે હાલમાં વિજળીનો સપ્લાય એમ/એસ બેસ્ટ દ્વારા આપવામાં આવે છે. વર્તમાન સમયમાં, નવલ બંદરગાહ, મુંબઇના મુખ્ય સબ સ્ટેશન ખાતે ત્રણ ટ્રાન્સફોર્મર્સ લાગેલા છે. જેની દેખરેખ એમ/એસ બેસ્ટ દ્વારા તથા અન્ય હાલની સુવિધાઓ માત્ર યાર્ડમાં જ પૂરી કરાશે.
પ્રધાનમંત્રી આવતીકાલે હિમાચલ પ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી 27 ડિસેમ્બર, 2018ના રોજ હિમાચલ પ્રદેશની મુલાકાત લેશે. તેઓ રાજ્ય સરકારનાં એક વર્ષ પૂર્ણ થવાની ઉજવણીનાં કાર્યક્રમમાં ભાગ લેશે. તેઓ સરકારની ઉપલબ્ધિઓ દર્શાવતા દસ્તાવેજ પ્રસિદ્ધ કરશે. પ્રધાનમંત્રી કાંગરા જિલ્લાનાં ધરમશાળામાં એક જાહેરસભાને સંબોધન કરશે. આ પ્રસંગે તેઓ વિવિધ સરકારી યોજનાઓના લાભાર્થીઓ સાથે વાત-ચીત પણ કરશે.
મંત્રીમંડળે પરંપરાગત ઔષધિ અને હોમિયોપેથીનાં ક્ષેત્રમાં સાથ-સહકાર સ્થાપિત કરવા ભારત અને ક્યુબા વચ્ચેનીસમજૂતીને મંજૂરી આપી

પ્રધાનમંત્રી શ્રી નરેન્દ્ર મોદી અધ્યક્ષતામાં કેન્દ્રીય મંત્રીમંડળની બેઠકે ભારત અને ક્યુબા વચ્ચે પરંપરાગત ઔષધિ વ્યવસ્થા અને હોમિયોપેથીનાં ક્ષેત્રમાં સાથ-સહકાર સ્થાપિત થયેલા સમજૂતીકરાર (એમઓયુ) પર પોતાની કાર્યોત્તર મંજૂરી આપી હતી. આ એમઓયુ પર 22.06.2018નાં રોજ હસ્તાક્ષર થયાં હતાં. અસરઃ આ એમઓયુ બંને દેશોમાં પરંપરાગત ઔષધિ વ્યવસ્થા અને હોમિયોપેથીનાં ક્ષેત્રમાં દ્વિપક્ષીય સહયોગને વધારે મજબૂત બનાવશે. બંને દેશોનાં સાંસ્કૃતિક વારસાને ધ્યાનમાં રાખીને આ એમઓયુ ઘણાં મહત્ત્વપૂર્ણ છે. પૃષ્ઠભૂમિઃ ભારતમાં પરંપરાગત ઔષધિ વ્યવસ્થા આયુર્વેદ, યોગ અને કુદરતી ચિકિત્સા, યુનાની, સિદ્ધ અને હોમિયોપેથી અંતર્ગત અતિ સંગઠિત અને નિયમોથી સંચાલિત છે. વૈશ્વિક સ્વાસ્થ્ય પરિદ્રશ્યમાં આ ચિકિત્સા વ્યવસ્થામાં પુષ્કળ તકો ઉપલબ્ધ છે. આયુષ મંત્રાલયે પરંપરાગત ઔષધિનાં ક્ષેત્રમાં સાથ-સહકાર સ્થાપિત કરવા માટે 10 દેશોની સાથે સમજૂતી મારફતે આ પરંપરાગત ચિકિત્સા વ્યવસ્થાઓને પ્રોત્સાહન આપવા અને તેને આંતરરાષ્ટ્રીય બનાવવાની પહેલ કરી છે. આ સમજૂતીકરારથી બંને પક્ષો વચ્ચે નિયમનકારી પાસાંઓની સમજદારી વધશે અને ભારતનાં ચિકિત્સા ઉત્પાદનોની નિકાસ ઇન્ડોનેશિયામાં વધારવામાં મદદ મળશે તથા આંતરરાષ્ટ્રીય મંચ પર તાલમેળ વધશે.
નાણાકીય સેવા ક્ષેત્રમાં બજેટના અમલીકરણ અંગેના વૅબિનારમાં પ્રધાનમંત્રીના સંબોધનનો મૂળપાઠ

ફાયનાન્સિયલ સેક્ટર સાથે સંકળાયેલા આપ સૌ સાથીઓને નમસ્કાર!! આપ સારી રીતે પરિચિત છો કે આ વર્ષના બજેટમાં ફાયનાન્સિયલ સેક્ટર સાથે સંકળાયેલાં અનેક મોટાં પગલાં લેવાયાં છે. બૅન્કિંગ હોય, નોન-બૅન્કિંગ હોય કે પછી ઇન્શ્યોરેન્સ હોય, ફાઇનાન્સિયલ સેક્ટર સાથે સંકળાયેલાં દરેક પાસાંને મજબૂત કરવા માટે એક રોડમૅપ આ બજેટમાં અમે પ્રસ્તુત કર્યો છે. પબ્લિક સેક્ટર સાથે સંકળાયેલા સંસ્થાનોને અમે શક્તિશાળી બનાવીશું, વધારે કેવી રીતે બનાવીશું, પ્રાઈવેટ સેક્ટરના પાર્ટિસિપેશનનો વિસ્તાર કેવી રીતે કરીશું, એની પણ એક ઝલક આ બજેટમાં આપને જોવા મળે છે. હવે આ બજેટ બાદ આ સંવાદ એટલા માટે મહત્ત્વનો છે કેમ કે પબ્લિક અને પ્રાઇવેટ, બેઉએ જ ભેગા મળીને આ તમામ વાતોને આગળ લઈ જવાની છે. સરકારની પ્રાથમિકતા, સરકારની પ્રતિબદ્ધતા આપને ખબર હોવી જોઈએ અને એનાથીય વધારે મહત્વપૂર્ણ એ છે કે આપના સૂચનો, આપની શંકા-આશંકા, એની સમગ્ર ખબર સરકારને પણ હોવી જોઇએ. 21મી સદીમાં આપણે દેશને જે ગતિથી આગળ લઈ જવાનો છે, એમાં આપનું સક્રિય યોગદાન, proactive, હું સમજું છું કે એ બહુ આવશ્યક છે અને એટલે જ આજની આ વાતચીત મારી દ્રષ્ટિએ દુનિયાની જે સ્થિતિ છે એનો લાભ ઉઠાવવા માટે બહુ જ મહત્વપૂર્ણ છે. મિત્રો, દેશના ફાયનાન્સિયલ સેક્ટરને લઈને સરકારનું વિઝન બિલકુલ સ્પષ્ટ છે. કોઇ પણ ઈફ્સ એન્ડ બટ્સને સ્થાન નથી. દેશમાં કોઇ પણ
પ્રધાનમંત્રીએ ગુજરાત અને મહારાષ્ટ્રના રાજ્ય સ્થાપના દિવસ નિમિતે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગુજરાત અને મહારાષ્ટ્રના રાજ્ય સ્થાપના દિવસ અવસરે શુભેચ્છાઓ પાઠવી હતી. પ્રધાનમંત્રીએ એક ટ્વીટમાં કહ્યું હતુંઃ “આજે, ગુજરાત અને મહારાષ્ટ્ર તેમના રાજ્ય સ્થાપના દિવસ મનાવી રહ્યા છે. બંને રાજ્યો પ્રતિભાવાન અને કર્તવ્યવાન લોકોના ઘર છે, જેમણે રાષ્ટ્રના વિકાસમાં પોતાનું સિમાચિહ્નરૂપ યોગદાન આપ્યું છે. આ રાજ્યો કોવિડ-19 સામેની લડાઈમાં પણ સફળ રહે અને આ રાજ્યોના લોકો ઉત્તમ સ્વાસ્થ્ય પામે.”
વિશ્વના નેતાઓએ વિધાનસભાની ચૂંટણીઓમાં વિજય બદલ પ્રધાનમંત્રીને અભિનંદન આપ્યાં

વિશ્વના નેતાઓએ તાજેતરમાં યોજાયેલી વિધાનસભાની ચૂંટણીઓમાં વિજય મેળવવા બદલ પ્રધાનમંત્રી શ્રી નરેન્દ્ર મોદીને અભિનંદન આપ્યાં છે. અબુ ધાબીના ક્રાઉન પ્રિન્સ હિઝ હાઇનેસ શેખ મોહમ્મદ બિન ઝાયેદ અલ નાહયાન, કતારના અમિર હિઝ હાઇનેસ શેખ તામિમ બિન હમાદ અલ થાની અને ફ્રાંસના રાષ્ટ્રપતિ હિઝ હાઇનેસ ફ્રાન્કોઇસ હોલાન્દેએ પ્રધાનમંત્રી સાથે વાત કરી હતી અને તેમની શુભેચ્છા પાઠવી હતી.
શરૂઆતથી જ મહિલાઓની આગેવાની હેઠળનો વિકાસ અમારી સર્વોચ્ચ પ્રાથમિકતા છેઃ પ્રધાનમંત્રી શ્રી

પ્રધાનમંત્રી શ્રી નરેન્દ્ર મોદીએ કહ્યું કે છેલ્લાં 8 વર્ષમાં સરકારે મહિલા સશક્તીકરણમાં કોઈ કસર છોડી નથી. શ્રી મોદીએ એમ પણ કહ્યું હતું કે મહિલા નેતૃત્વના વિકાસના પરિણામે આપણી કરોડો માતાઓ, બહેનો અને પુત્રીઓનું જીવન સરળ બન્યું છે અને તેઓ દેશની પ્રગતિમાં અમૂલ્ય યોગદાન આપી રહ્યા છે. પ્રધાનમંત્રી શ્રીએ ટ્વીટ કર્યું; "સરકારે છેલ્લા 8 વર્ષમાં મહિલા શક્તિના સશક્તીકરણમાં કોઈ કસર છોડી નથી. મહિલા નેતૃત્વના વિકાસને શરૂઆતથી જ પ્રાધાન્ય આપવામાં આવ્યું છે. પરિણામે આપણી કરોડો માતાઓ, બહેનો અને પુત્રીઓના જીવન અસ્તવ્યસ્ત થઈ ગયા છે અને તેઓ દેશના ઉત્થાનમાં અમૂલ્ય યોગદાન આપી રહ્યા છે.
પ્રધાનમંત્રીએ ભારત 100 કરોડ રસીકરણથી આગળ નીકળતા પોતાની શુભેચ્છાઓ વ્યક્ત કરનારા વૈશ્વિક નેતાઓનો આભાર માન્યો

પ્રધાનમંત્રી શ્રી નરેન્દ્ર મોદીએ ભારત 100 કરોડ રસીકરણથી આગળ નીકળતા પોતાની શુભેચ્છાઓ વ્યક્ત કરનારા વૈશ્વિક નેતાઓનો આભાર માન્યો હતો. ભૂટાનના પ્રધાનમંત્રીએ કરેલા ટ્વીટના જવાબમાં પ્રધાનમંત્રીએ કહ્યું; “આભાર, લ્યોનચેન ડો. લોટે ત્શેરિંગ આ ઐતિહાસિક પ્રસંગે આપના ઉમદા શબ્દો માટે આભાર. અમે ભૂટાન સાથેની અમારી મિત્રતાની ખૂબ પ્રશંસા કરીએ છીએ! ભારત પ્રદેશ અને વિશ્વના કોવિડ-19 વિરુદ્ધની આપણી લડાઈમાં પ્રતિબંધ્ધ છે.” શ્રીલંકાના રાષ્ટ્રપતિએ કરેલા ટ્વીટના જવાબમાં પ્રધાનમંત્રીએ કહ્યું; “આભાર મારા મિત્ર @
પ્રધાનમંત્રીએ ભારતનાં રાષ્ટ્રપતિને કાર્યાલયમાં એક વર્ષ પૂર્ણ કરવા બદલ અભિનંદન  પાઠવ્યાં

પ્રધાનમંત્રી શ્રી નરેન્દ્ર મોદીએ ભારતનાં રાષ્ટ્રપતિ શ્રી રામનાથ કોવિંદને રાષ્ટ્રપતિ તરીકે એક વર્ષ પૂર્ણ કરવા બદલ અભિનંદન પાઠવ્યાં છે. પ્રધાનમંત્રીએ કહ્યું કે, “રાષ્ટ્રપતિ રામનાથ કોવિંદજીને રાષ્ટ્રપતિ તરીકે એક વર્ષ પૂર્ણ કરવા બદલ અભિનંદન. તેમણે પોતાનાં શાણપણ અને માનવતાવાદી અભિગમથી દરેક ભારતીયોનાં દિલ જીતી લીધા છે. તેઓ મહત્ત્વપૂર્ણ નીતિગત મુદ્દાઓથી સારી રીતે વાકેફ છે. રાષ્ટ્રપતિજી યુવાનો, ખેડૂતો અને ગરીબોને સક્ષમ બનાવવા પણ આતુર છે.”
પ્રધાનમંત્રી 4 જૂનના રોજ એસઆઈઆર સોસાયટીની બેઠકની અધ્યક્ષતા કરશે

પ્રધાનમંત્રી શ્રી નરેન્દ્ર મોદી 4 જૂન, 2021ના રોજ સવારે 11 કલાકે વીડિયો કોન્ફરન્સિંગ દ્વારા વૈજ્ઞાનિક તેમજ ઔદ્યોગિક અનુસંધાન પરિષદ (સીએસઆઈઆર) સોસાયટીની બેઠકની અધ્યક્ષતા કરશે. કેન્દ્રીય વિજ્ઞાન અને પ્રૌદ્યોગિકી મંત્રી પણ આ અવસરે ઉપસ્થિત રહેશે. સોસાયટી વિજ્ઞાન અને તકનીકી મંત્રાલય હેઠળ વૈજ્ઞાનિક અને ઔદ્યોગિક સંશોધન વિભાગનો એક ભાગ છે. તેની પ્રવૃત્તિઓ દેશભરમાં ફેલાયેલી 37 પ્રયોગશાળાઓ અને 39 આઉટરીચ કેન્દ્રો દ્વારા હાથ ધરવામાં આવે છે. જાણીતા વૈજ્ઞાનિકો, ઉદ્યોગપતિઓ અને વૈજ્ઞાનિક મંત્રાલયોના વરિષ્ઠ અધિકારીઓ સોસાયટીનો ભાગ છે, જે વાર્ષિક ધોરણે મળે છે.
પ્રધાનમંત્રીએ રાજસ્થાનના લોકોને રાજસ્થાન દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ, રાજસ્થાનના લોકોને રાજસ્થાન દિવસ પર શુભેચ્છા પાઠવી છે. પ્રધાનમંત્રીએ કહ્યું કે, “રાજસ્થાનના અદભુત અને ખૂબ મહેનતું લોકોને રાજસ્થાન દિવસની શુભેચ્છા, રાજસ્થાન પ્રગતિની નવી ઉંચાઈના શિખરો સર કરવાનું ચાલુ રાખે.”
પ્રધાનમંત્રી શ્રીએ તેલુગુ અભિનેતા, ચિરંજીવીને ગોવામાં 53મા ઈન્ટરનેશનલ ફિલ્મ ફેસ્ટિવલ ઑફ ઈન્ડિયામાં ઈન્ડિયન ફિલ્મ પર્સનાલિટી ઑફ ધ યરથી નવાજવામાં આવ્યા એ માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ તેલુગુ અભિનેતા, ચિરંજીવીને ગોવામાં 53મા ઈન્ટરનેશનલ ફિલ્મ ફેસ્ટિવલ ઑફ ઈન્ડિયામાં ઈન્ડિયન ફિલ્મ પર્સનાલિટી ઑફ ધ યરથી નવાજવામાં આવ્યા એ બદલ અભિનંદન પાઠવ્યા છે. માહિતી અને પ્રસારણ અને યુવા બાબતો અને રમતગમત માટેના કેન્દ્રીય પ્રધાન, શ્રી અનુરાગ ઠાકુરના ટ્વીટનો જવાબ આપતા, પ્રધાનમંત્રી શ્રીએ ટ્વીટ કર્યું; "ચિરંજીવી ગરુ નોંધપાત્ર છે. તેમના સમૃદ્ધ કાર્ય, વિવિધ ભૂમિકાઓ અને અદ્ભુત પ્રકૃતિએ તેમને પેઢીઓથી ફિલ્મ પ્રેમીઓમાં પ્રિય કર્યા છે. @
વી. એસ. નાયપૉલના નિધન પર પ્રધાનમંત્રીએ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ વી. એસ. નાયપૉલના નિધન પર શોક વ્યક્ત કર્યો હતો. પ્રધાનમંત્રીએ કહ્યું કે, “સર વી. એસ. નાયપૉલ તેમના વ્યાપક કાર્યો માટે હંમેશા યાદ રહેશે, જેમાં ઈતિહાસ, સંસ્કૃતિ, સંસ્થાનવાદ, રાજનીતિ અને જેવા વિવિધ વિષયોનો સમાવેશ થાય છે. તેમના નિધનથી સાહિત્ય જગતને મોટી ખોટ પડી છે. દુઃખની આ ઘડીમાં તેમના પરિવારજનો અને શુભેચ્છકો પ્રત્યે મારી સંવેદના વ્યક્ત કરું છું.”
પ્રધાનમંત્રીએ જણાવ્યું કે, ભારત અને અમેરિકા વચ્ચેના સંબંધો અગાઉ કરતાં વધારે મજબૂત બન્યાં છે

પ્રધાનમંત્રી શ્રી નરેન્દ્ર મોદીએ આજે જણાવ્યું હતું કે, ભારત અને અમેરિકા વચ્ચેના સંબંધો અગાઉ કરતાં ઘણાં મજબૂત અને વધારે ગાઢ છે. અમેરિકાનાં રાષ્ટ્રપ્રમુખ મહામહિમ ડોનાલ્ડ ટ્રમ્પે ટ્વીટ કરીને અમેરિકાના કોવિડ-19 સામેના સંઘર્ષમાં હાઇડ્રોક્સિક્લોરોક્વાઇનનો પુરવઠો પૂરો પાડવાના ભારતનાં નિર્ણય બદલ આભાર વ્યક્ત કર્યા પછી શ્રી મોદીએ ટ્વીટ કરીને જવાબ આપ્યો હતો. અમેરિકાનાં રાષ્ટ્રપ્રમુખને જવાબ આપતા પ્રધાનમંત્રીએ કહ્યું હતું કે, “આવા સમયે જ મિત્રો એકબીજાની નજીક આવે છે. ભારત અને અમેરિકા વચ્ચેના સંબંધો અગાઉ કરતાં વધારે મજબૂત બન્યાં છે. ભારત માનવજાતની મદદ કરવા શક્ય તમામ પ્રયાસો કરશે.”
અન્ય પછાત વર્ગના છાત્રોને અનામત માટે અમલ માટે એનઆઈએફટીના વર્તમાન પરિસરને વિસ્તારવા અને ભંડોળના ઉપયોગની સમય અવધિમાં વધારો કરવામાં આવ્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં સંપન્ન થયેલ કેન્દ્રીય મંત્રીમંડળની બેઠકમાં અન્ય પછાત વર્ગના છાત્રોની અનામતને અમલી બનાવવા માટે એનઆઈએફટીના હાલના વર્તમાન પરિસરોને વિસ્તારવાને મંજૂરી આપવામાં આવી હતી. આ સંદર્ભે ભંડોળના ઉપયોગ માટેની સમય અવધિને વધારવા માટેની મંજૂરી પણ આપવામાં આવી હતી. ભંડોળમાં ઉપલબ્ધ ધનરાશિ 90.13 કરોડ રૂપિયાના ઉપયોગની સમયઅવધિમાં પણ વધારો કરવામાં આવ્યો છે. આ સમયઅવધિ અગાઉ 31 માર્ચ, 2015ના બે વર્ષ પછી એટલે કે માર્ચ 2017 સુધી લંબાવવામાં આવી છે. આ વિસ્તારથી એનઆઈએફટીના વર્તમાન પરિસરોમાં અન્ય પછાત વર્ગના છાત્રો માટેની અનામતને લાગૂ કરવા સંબંધી સુવિધા પૂરી પાડવામાં મદદ મળી શકશે. પૂર્વભૂમિકાઃ વસ્ત્ર મંત્રાલય દ્વારા 1986માં એક સ્વાયત સંસ્થા તરીકે એનઆઈએફટીની રચના કરવામાં આવી હતી. આ રચના સોસાયટીઝ રજીસ્ટ્રેશન એક્ટ 1860 હેઠળ ફેશન ટેકનોલોજીમાં ક્ષેષ્ઠ શિક્ષણ પૂરું પાડવા માટે કરવામાં આવી હતી. એનઆઈએફટી દેશભરમાં ફેલાયેલા પોતાના 15 કેમ્પસના માધ્યમથી પૂર્ણસમયના ડિગ્રી કાર્યક્રમ ચલાવે છે. વર્તમાન એનઆઈએફટી પરિસરોની સાથે અન્ય પછાત વર્ગના છાત્રોના અનામતને લાગૂ કરવાના સંદર્ભમાં વધારાની સંરચનાત્મક સુવિધા તૈયાર કરવામાં પણ મદદ મળશે, જેમાં વધારાના વર્ગ, પ્રયોગશાળા, છાત્રાવાસ તથા મશીનરી અને ઉપકરણોની ખરીદીનો પણ સમાવેશ થાય છે.
મંત્રીમંડળે અસમના કામરુપમાં નવી એમ્સ સ્થાપિત કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં કામરુપ (ઉત્તર ગૌહાટી મહેસૂલ વર્તુળ)માં નવી એમ્સ સ્થાપિત કરવાની મંજૂરી આપવામાં આવી છે. આ પ્રોજેક્ટનો ખર્ચ રૂ. 1123 કરોડ છે અને તે પ્રધાનમંત્રી સ્વાસ્થ્ય સુરક્ષા યોજના (પીએમએસએસવાય) હેઠળ સ્થાપિત થશે. નવી એમ્સ ઝીરો ડેટ (ભારત સરકારે મંજૂર કરેલી તારીખ)થી 48 મહિનાના ગાળામાં પૂર્ણ થશે, જે 15 મહિનાનો નિર્માણ પૂર્વેનો તબક્કો, 30 મહિનાનો નિર્માણનો તબક્કો અને ત્રણ મહિનાનો સ્ટેબિલાઇઝેશન/કાર્યરત કરવાનો તબક્કો ધરાવે છે. વિગતઃ નવી દિલ્હીની એમ્સની પેટર્ન મુજબ આ સંસ્થા 750 પથારીની હોસ્પિટલ, ટ્રોમા સેન્ટર, દર વર્ષે 100 એમબીબીએસ વિદ્યાર્થીઓ માટેની મેડિકલ કોલેજ, દર વર્ષે 60 બી.એસસી (નર્સિંગ) વિદ્યાર્થીઓ માટેની નર્સિંગ કોલેજ, રહેણાક સંકુલ અને આનુષંગિક સુવિધાઓ/સેવાઓની ક્ષમતા ધરાવશે. હોસ્પિટલ 22 સ્પેશ્યાલિટી/સુપર-સ્પેશ્યાલિટી વિભાગ ધરાવશે, જેમાં 16 ઓપરેશન થિયેટર સામેલ છે. તે પરંપરાગત ચિકિત્સા પદ્ધતિમાં સારવાર સુવિધાઓ પ્રદાન કરવા માટે 30 પથારી સાથે આયુષ વિભાગ પણ ધરાવશે. અસર:
પ્રધાનમંત્રીએ પુથાન્ડુ નિમિતે શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ તમિલનાડુમાં અને દુનિયાભરમાં વસતા તમિલ બહેનો અને ભાઈઓને પુથાન્ડુના તહેવાર નિમિતે શુભકામનાઓ પાઠવી હતી. શ્રી મોદીએ એક ટ્વીટમાં કહ્યું, “તમિલ સંસ્કૃતિની મહાનતા હંમેશા ઉજ્જવળ બની રહે. આ આનંદપ્રદ અને પવિત્ર દિવસ નિમિતે, હું પ્રાર્થના કરૂં છું કે નૂતન વર્ષ દરેકના જીવનમાં ઉત્તમ સ્વાસ્થ્ય, ખુશાલી અને સમૃદ્ધિથી પરિપૂર્ણતા લાવે.”
પ્રધાનમંત્રી ન્યૂયોર્ક શહેરમાં ભૂતાન, શ્રીલંકા, સ્વીડન અને સાઈપ્રસના નેતાઓ સાથે મુલાકાત કરી

પ્રધાનમંત્રી શ્રી નરેન્દ્ર મોદી 25 સપ્ટેમ્બર, 2015ના રોજ ન્યૂયોર્ક શહેરમાં ભૂતાનના પ્રધાનમંત્રી શ્રી શેરિંગ તોબગેની સાથે મુલાકાત કરી. શ્રી તોબગે સંયુક્ત રાષ્ટ્ર શિખર સંમેલનમાં પોસ્ટ-2015 વિકાસ એજન્ડા અપનાવવા માટે શ્રી મોદીના નિવેદનને દૂરદર્શી ગણાવતા પ્રધાનમંત્રીને શુભકામનાઓ પાઠવી. પ્રધાનમંત્રીએ ભૂતાનમાં જળ વિદ્યુત પરિયોજનાઓમાં થઈ રહેલી પ્રગતિની સરાહના કરી. શ્રી તોબગેએ સંયુક્ત રાષ્ટ્ર સુરક્ષા પરીષદમાં ભારતની સ્થાઈ સદસ્યતા માટે ભૂતાનના સમર્થનનો ફરીથી ઉલ્લેખ કર્યો. પ્રધાનમંત્રીએ શ્રીલંકાના રાષ્ટ્રપતિ શ્રી મૈત્રીપાલા સિરીસેના સાથે મુલાકાત કરી. તેમણે આ વર્ષે શ્રીલંકામાં સફળતાપૂર્વક આયોજીત કરાયેલી બે ચૂંટણી માટે શ્રીલંકાના રાષ્ટ્રપતિને શુભેચ્છા આપતાં કહ્યું કે, આ આપના દેશમાં લોકતંત્રની પરંપરાઓની ઉંડી જડોને દર્શાવે છે. મુલાકાત દરમિયાન મેળ-મિલાપ પ્રક્રિયા અને શ્રીલંકામાં વિભિન્ન પરિયોજનાઓમાં ભારતીય રોકાણના વિષયમાં પણ વિચાર-વિમર્શ કરાયા. પ્રધાનમંત્રીએ સ્વીડનના પ્રધાનમંત્રી શ્રી સ્ટિફન લોફવેન સાથે પણ મુલાકાત કરી. રાષ્ટ્રપતિ શ્રી પ્રણવ મુખરજીની હાલમાં જ થયેલી સ્વીડનની મહત્વપૂર્ણ અને ઉપયોગી યાત્રાના વિષયમાં સંતોષ વ્યક્ત કરવામાં આવ્યો. ભારતે સ્વીડનને મેક ઈન ઈન્ડિયા સહિત વિભિન્ન પહેલોમાં ભાગ લેવા માટે આમંત્રણ આપ્યું. પ્રધાનમંત્રીએ સાઈપ્રસના રાષ્ટ્રપતિ શ્રી નિકોસ એનસ્ટેસીએડેસ સાથે મુલાકાત કરી. પ્રધાનમંત્રીએ સાયપ્રસ સાથે લાંબા સમયથી ચાલી રહેલા મૈત્રીપૂર્ણ સંબંધોનો ઉલ્લેખ કરતાં કહ્યું કે જો કે બંને દેશો વચ્ચે પ્રાકૃતિક રૂપથી ખૂબ અંતર છે પરંતુ ભાવનાત્મક રૂપે એકબીજાથી ખૂબ નજીક છે. સાઈપ્રસના રાષ્ટ્રપતિએ ભારતને સાઈપ્રસનું એક સૌથી મજબૂત મિત્ર ગણાવ્યું.
પ્રધાનમંત્રીએ જો બાઈડેનને કોવિડ-19માંથી ઝડપથી સ્વસ્થ થવાની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ યુનાઇટેડ સ્ટેટ્સ ઑફ અમેરિકાના રાષ્ટ્રપતિ શ્રી જો બાઈડેનને કોવિડ-19માંથી ઝડપથી સ્વસ્થ થવાની શુભેચ્છા પાઠવી છે. પ્રધાનમંત્રીએ ટ્વિટ કર્યું: “
ઓન્ટારિયો અને કેનેડાના પ્રિન્સ એડવર્ડ આઈલેન્ડ ક્ષેત્રના પ્રધાનમંત્રીઓ પ્રધાનમંત્રી નરેન્દ્ર મોદીને મળ્યા

પ્રધાનમંત્રી શ્રી નરેન્દ્ર મોદીએ ત્રીજી ફેબ્રુઆરી, 2016ના રોજ ઓન્ટારિયોનાં પ્રધાનમંત્રી સુશ્રી કેથલીન વાઇનના નેતૃત્વ હેઠળ આવેલા પ્રતિનિધિમંડળ અને કેનેડાના પ્રિન્સ એડવર્ડ આઈલેન્ડના પ્રધાનમંત્રી શ્રી એચ. વેડ મેકલોક્લાનનું સ્વાગત કર્યું હતું. ઓન્ટારિયો અને પ્રિન્સ એડવર્ડ આઈલેન્ડના પ્રધાનમંત્રીઓએ ભારત સરકાર દ્વારા મેન્યુફેક્ચરિંગ, કૌશલ્ય, માળખાકીય વિકાસ, નવિનીકરણીય ઉર્જા, શહેર નવિનીકરણ, કચરાના વ્યવસ્થાપન, શિક્ષણ અને કૃષિ ક્ષેત્રે લેવામાં આવેલાં પગલાંની ભરપૂર પ્રશંસા કરી હતી. તેમણે જણાવ્યું હતું કે છેલ્લા એક વર્ષમાં કેનેડાના વિવિધ પેન્શન ફંડો સહિત કેનેડાના વ્યાપારીઓ અને રોકાણકારોમાં ભારત પ્રત્યે રસ અને વિશ્વાસ વધ્યા છે. નવી દિલ્હીમાં ચોથી અને પાંચમી ફેબ્રુઆરી, 2016ના રોજ યોજાઈ રહેલા ઈન્ડિયા ઈન્વેસ્ટમેન્ટ સમિટમાં કેનેડાની મજબૂત ભાગીદારી દ્વારા આ બાબત સ્પષ્ટ થઈ છે. પ્રધાનમંત્રીએ જણાવ્યું હતું કે ભારત કેનેડા સાથે પોતાના સંબંધોને અગ્રીમ પ્રાથમિકતા આપે છે. એપ્રિલ, 2015માં આશરે 42 વર્ષો બાદ ભારતના પ્રધાનમંત્રીના પ્રથમ દ્વિપક્ષીય કેનેડા પ્રવાસ પછી બંને દેશો વચ્ચે વિવિધ ક્ષેત્રોમાં દ્વિપક્ષીય સંબંધોમાં તાલમેળ અને સમાનતાઓ વધ્યા છે. પ્રધાનમંત્રીએ કેનેડાના પ્રધાનમંત્રી જસ્ટિન ટ્રૂડુને પણ શુભેચ્છાઓ પાઠવી છે અને વિશ્વાસ વ્યક્ત કર્યો છે કે આ વર્ષમાં યોજાનારા તેમના ભારત પ્રવાસ દરમિયાન બંને દેશો વચ્ચે વ્યૂહાત્મક ભાગીદારી વધુ ઘનિષ્ઠ બનશે.
પ્રધાનમંત્રી આવતીકાલે મુંબઈ ખાતે એઆઈઆઈબીની ત્રીજી વાર્ષિક સભાનું ઉદઘાટન કરશે અને કારોબારી જગતના દિગ્ગજો સાથે પરામર્શ કરશે

પ્રધાનમંત્રી શ્રી નરેન્દ્ર મોદી આવતીકાલે મુંબઈની મુલાકાત લેશે. પ્રધાનમંત્રી એશિયન ઈન્ફ્રાસ્ટ્રક્ચર ઈન્વેસ્ટમેન્ટ બેંક (એઆઈઆઈબી)ની ત્રીજી વાર્ષિક બેઠકનું ઉદઘાટન કરશે, જે એક બહુપક્ષીય વિકાસ બેંક છે અને તેનું મિશન એશિયા તથા અન્યત્ર સમાજિક અને આર્થિક વિકાસમાં વધારો કરવાનું છે. આ વર્ષની બેઠકનો વિષય “માળખાકિય વિકાસ માટે નાણાંનું અકત્રીકરણ: નવીનીકરણ અને સહયોગ” છે. આ સમારંભમાં વિવિધ સંસ્થાઓના અગ્રણીઓ તથા સરકારમાં વિવિધ સ્તરે કામ કરતા લોકો તેમના વિચારો અને અનુભવો વ્યક્ત કરીને ભવિષ્યની માળખાગત સુવિધાઓમાં મજબૂત અને દીર્ઘકાલિન રોકાણો કઈ રીતે કરવા તે અંગે પરસ્પરના અભિપ્રાયો વ્યક્ત કરશે. આ વર્ષે એશિયન ઈન્ફ્રાસ્ટ્રક્ચર ફોરમનો પણ પ્રારંભ થશે, જેમાં ઈન્ફ્રાસ્ટ્રક્ચર ક્ષેત્રના મહાનુભાવો એકત્ર થઈને પ્રાયોગિક તેમજ પરિયોજના આધારિત વિસ્તૃત વિવરણ રજૂ કરશે, જેમાં માળખાગત સુવિધાઓની મહત્વની જરૂરિયાતો અંગે અને તેને અનુરૂપ નવતર આર્થિક ભંડોળ કઈ રીતે મેળવવું તે અંગે ચર્ચા કરાશે. ત્યાર બાદ પ્રધાનમંત્રી કારોબારી જગતના મહાનુભાવો અને ઉદ્યોગપતિઓને મળશે અને આર્થિક વિકાસ, માળખાગત સુવિધાઓનો વિકાસ, નીતિ વિષયક પહેલ, મૂડી રોકાણ, નવીનીકરણ અને રોજગાર નિર્માણ જેવી બાબતો પર ચર્ચા કરશે.
પ્રધાનમંત્રીએ ભારત રત્ન નાનાજી દેશમુખને તેમની જયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારત રત્ન નાનાજી દેશમુખને તેમની જયંતી પર શ્રદ્ધાંજલિ આપી છે. એક ટ્વિટમાં પ્રધાનમંત્રીએ કહ્યું; "મહાન સ્વપ્નદ્રષ્ટા, ભારત રત્ન નાનાજી દેશમુખને તેમની જયંતિ નિમિત્તે પ્રણામ. તેમણે આપણા ગામોના વિકાસ અને મહેનતુ ખેડૂતોને સશક્ત બનાવવા માટે પોતાને સમર્પિત કર્યા. નાનાજીની જન્મ શતાબ્દી નિમિત્તે 2017માં મેં આપેલ ભાષણ શેર કરું છું. https://t.co/
11મી બ્રિક્સ સમિટના દરમિયાન બ્રાઝિલના રાષ્ટ્રપતિ શ્રી જૈર મસિઆસ બોલસોનારો સાથે પ્રધાનમંત્રીની મુલાકાત

પ્રધાનમંત્રી શ્રી નરેન્દ્ર મોદીએ 13 નવેમ્બર 2019 ના રોજ બ્રાઝિલિયા ખાતે 11મી બ્રિક્સ સમિટની સાથે-સાથે બ્રાઝિલના રાષ્ટ્રપતિ શ્રી જૈર મેસિઆસ બોલસોનારો સાથે મુલાકાત કરી. પ્રજાસત્તાક દિવસ 2020માં પ્રધાનમંત્રી મોદીએ બ્રાઝિલના રાષ્ટ્રપતિને મુખ્ય અતિથિ તરીકે આવવા આમંત્રણ આપ્યું હતું. બ્રાઝિલના રાષ્ટ્રપતિએ આમંત્રણનો સહર્ષ સ્વીકાર કર્યો હતો. બંને નેતાઓ સંમત થયા કે, આ પ્રસંગે બંને દેશો આપણી વ્યૂહાત્મક ભાગીદારીમાં વિસ્તૃત વધારો કરી શકાય છે. પ્રધાનમંત્રી મોદીએ કહ્યું કે તેઓ વેપાર સાથે જોડાયેલી બાબતો પર ચર્ચા કરવાની આશા રાખે છે. તેમણે બ્રાઝિલથી સંભવિત રોકાણ માટેના ક્ષેત્રોની પણ રૂપરેખા આપી, જેમાં કૃષિ ઉપકરણો, પશુપાલન, પાક પછીની તકનીકીઓ અને બાયો ફ્યુઅલનો સમાવેશ થાય છે. બ્રાઝિલના રાષ્ટ્રપતિએ તત્પરતા વ્યક્ત કરી અને પ્રધાનમંત્રીને માહિતી આપી હતી કે એક મોટું વ્યાપારી પ્રતિનિધિમંડળ તેમની સાથે ભારત આવશે. તેઓએ અવકાશ અને સંરક્ષણ ક્ષેત્રો સહિતના અન્ય ક્ષેત્રોમાં સહકારથી આગળ વધવાની વિગતો પર પણ ચર્ચા કરી હતી. પ્રધાનમંત્રીએ ભારતીય નાગરિકોને વિઝા વિના મુસાફરી કરવા દેવાના રાષ્ટ્રપતિના નિર્ણયને આવકાર્યો હતો.